 Na RICHARD MUNGUTI WASHUKIWA wawili wa utapeli wameshtakiwa kwa kuhadaa kundi la watu kuwa wangewasaidia kupata mkopo wa kima cha Sh569, 830 kupitia Hazina ya Hasla. Mshukiwa mkuu katika kashfa hiyo, Christopher Juma alishtakiwa kwa ulaghai na kughushi cheti cha kuandikisha chama cha ushirika akidai atasaidia mahasla. Juma pamoja na Rosebrenda Obuya walishtakiwa mbele ya Hakimu Mkuu Francis Kyambia na kukanusha mashtaka ya kupunja wananchi. Juma na Rosebrenda wanadaiwa waliandikisha chama cha ushirika kwa jina Bottomline Unique Association (BUA) wakidai ni cha kusaidia mahasla kupokea mikopo kujistawisha kutoka kwa serikali. Juma alikuwa katibu mkuu, ilhali Rosebrenda alikuwa afisa mkuu. Bw Kyambia alielezwa kwamba wawili hao walikutwa na cheti feki cha kuandikisha BUA wakidai kimetolewa rasmi na msajili wa vyama vya ushirika Bi Mary Goretti Nyariki. Mahakama vilevile ilifahamishwa uchunguzi ulibaini cheti cha kuandikisha BUA kilikuwa bandia. Washtakiwa walikanusha mashtaka ya kutapeli watu. Kila mmoja aliachiliwa kwa dhamana ya Sh50, 000 pesa tasilimu. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  